Up-498/02
Datum: 2002-10-15T00:00:00.000+02:00
ecli: ECLI:SI:USRS:2002:Up.498.02
vrsta: posamični akt
zadeva: ustavna pritožba
objavljeno: Neobjavljeno | 15.10.2002
dokument: US21796
akt: Ustavna pritožba družbe A. 3 A. zoper sodbo Vrhovnega sodišča III Ips 8/2001 z dne 25. 4. 2002
resitev: zavrženje
izrek: Ustavna pritožba družbe A. 3 A. zoper sodbo Vrhovnega sodišča III Ips 8/2001 z dne 25. 4. 2002 se zavrže.
stavek: Ker je bila ustavna pritožba vložena prepozno, jo je Ustavno sodišče zavrglo.
odlocitev: sklep
geslo: Rok za vložitev ustavne pritožbe, prepozna ustavna pritožba.
podlaga: Zakon o Ustavnem sodišču (ZUstS), 1. al. 1. odst. 55. čl.
datum_vloge: 2002-08-13T22:00:00.000Z
datum_odlocitve: 2002-10-14T22:00:00.000Z

# Up-498/02-6

5. 11. 2002

# SKLEP

Ustavno sodišče je v postopku za preizkus ustavne pritožbe družbe A. 3 A., d.o.o., Ž., ki jo zastopa B. B., direktor, na seji senata dne 15. oktobra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba družbe A. 3 A. zoper sodbo Vrhovnega sodišča III Ips 8/2001 z dne 25. 4. 2002 se zavrže.

## OBRAZLOŽITEV

Pritožnica je dne 14. 8. 2002 vložila ustavno pritožbo zoper zgoraj navedeno sodno odločbo. Navaja, da so ji bile kršene pravice iz 22., 23. in 26. člena Ustave.

Po prvem odstavku 52. člena Zakona o Ustavnem sodišču (v nadaljevanju ZUstS), se ustavna pritožba vloži v 60 dneh od dneva vročitve posamičnega akta, zoper katerega je mogoča ustavna pritožba. Iz povratnice Okrožnega sodišča v Ljubljani je razvidno, da je bila izpodbijana sodba vročena pooblaščencu pritožnice dne 14. 6. 2002. Od 15. 6. 2002 dalje je pričel teči 60 dnevni rok, ki se je iztekel dne 13. 8. 2002. Ustavna pritožba je bila torej vložena 61 dan, zato jo je Ustavno sodišče kot prepozno zavrglo.

Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
mag. Marija Krisper Kramberger